Mi ara nemmuqel tafelwit-a, ad d-naf akk iselmaden semrasen aḥric yuran s yisekkilen n tlatinit, imi tuget deg-sen lemden s yisekkilen-a, yella umselɣu i d-yessegzan tiririt-is: « D tira n ṭlatinit i yeddan d tmeslayt n tmaziɣt, i isehlen i yinelmaden imi yis-s i yebda uselmed n tmaziɣt ». Yella umselɣu wis 6 i d-yennan: « Talit n usileɣ deg tseddawit, lemdeɣ tamaziɣt s yisekkilen n tlatinit, yerna d isekkilen-a i iwulmen ». Amselɣu amazwaru yura-d : « Acku taqbaylit tettwaru s yisekkilen n tlatinit seg Dda Lmilud ɣer da, d netta i as-igan lsas, yerna s tyisekkilen n tlatinit i tedda ɣer sdat ».